Γεώργιος Χάουαρντ, βαρόνος Χάουαρντ του Χέντερσκελφ

Ο ταγματάρχης Γεώργιος Αντώνιος Γοδεφρείδος Χάουαρντ, βαρόνος Χάουαρντ του Χέντερσκελφ, Ειρηνοδίκης, αγγλ.: George Anthony Geoffrey Howard, Baron Howard of Henderskelfe, JP (22 Μαΐου 1920 – 27 Νοεμβρίου 1984) ήταν Βρετανός γαιοκτήμονας, στρατιωτικός και ομότιμος από την αριστοκρατική Οικογένεια Χάουαρντ. Κληρονόμησε το Κάστρο Χάουαρντ, στο Χέντερσκελφ του Γιόρκσιρ, το οποίο διατήρησε με επιτυχία. Αν και μεγάλο μέρος της σταδιοδρομίας του αφιερώθηκε σε περιφερειακές υποθέσεις, διετέλεσε Πρόεδρος του BBC από το 1980 έως το 1983. 

 Πρώιμη ζωή 
Ο Χάουαρντ γεννήθηκε στην οδό Τσέστερ Σκουέαρ 32, στο Μπελγκράβια,  ένα από τα πέντε παιδιά του αξιότιμου Γοδεφρείδου Χάουαρντ και της αξιότιμης Έθελ Κρίστιαν Μέθουεν. Ήταν εγγονός του Γεωργίου Χάουαρντ 9ου κόμη του Κάρλαϊλ & 3ου βαρόνου Μέθουεν. Η μεγαλύτερη αδελφή του ήταν η Αγγλικανή θεολόγος Ντέιμ Κρίστιαν Χάουαρντ (1916–1999). 

Σπούδασε στο Κολέγιο Ήτον και στο Κολέγιο Μπάλιολ της Οξφόρδης. 

Ο Χάουαρντ πολέμησε στον Β΄ Παγκόσμιο Πόλεμο με τους Πράσινους Χάουαρντ, τραυματιζόμενος στη Βιρμανία. Και οι δύο αδελφοί του σκοτώθηκαν εν ώρα μάχης το 1944. 

 Σταδιοδρομία 
Το 1952 ο Χάουαρντ διορίστηκε στο αξίωμα του Ειρηνοδίκη (JP) για το Γιόρκσιρ.

Διετέλεσε πρόεδρος του Διοικητικού Συμβουλίου του BBC από το 1980 έως το 1983, αφού διετέλεσε κυβερνήτης για οκτώ χρόνια. Αξίζει να σημειωθεί ότι αυτό συνέβη κατά τη διάρκεια του σκανδάλου Τζίμυ Σάβιλ.  Έγινε ισόβιος ομότιμοος την 1η Ιουλίου 1983 με τον τίτλο βαρόνος Χάουαρντ του Χέντερσκελφ, του Χέντερσκελφ στην κομητεία του Βόρειου Γιόρκσιρ. 

 Οικογένεια 
Ο Χάουαρντ νυμφεύτηκε τη λαίδη Σεσίλια Μπλανς Ζενεβιέβ ΦιτςΡόυ (13 Μαΐου 1922 - 1974), κόρη του Άλφρεντ ΦιτςΡόυ, 8ου δούκα του Γκράφτον, στις 11 Μαΐου 1949. Απέκτησαν τέσσερις γιους: 
 αξιότιμος Ερρίκος Φραγκίσκος Γοδεφρείδος (17 Μαρτίου 1950 – 17 Απριλίου 2008). Ήταν άγαμος.
 αξιότιμος Νικόλαος Παύλος Τζέφρυ (γενν. 25 Απριλίου 1952), νυμφεύτηκε, πρώτον, το 1983, την Αμάντα Νίμο, κόρη του ηθοποιού Ντέρεκ Νίμο. Χώρισαν το 1990. Έπειτα εκείνος νυμφεύτηκε το 1992, τη Βικτωρία Μπάρνσλεϋ. Και οι δύο γάμοι είχαν ως αποτέλεσμα παιδιά, ένα αγόρι και ένα κορίτσι, αντίστοιχα.
 αξιότιμος Σίμων Βαρθολομαίος Γοδεφρείδος (26 Ιανουαρίου 1956 – 27 Φεβρουαρίου 2022),  νυμφεύτηκε, πρώτα (το 1983· χώρισαν το 2000), την Ανέτ Σμόλγουντ. Έπειτα νυμφεύτηκε το 2001 τη Ρεβέκα Σηφ. Τα δίδυμα, Oκταβία και Mέρλιν, γεννήθηκαν το 2002.
 αξιότιμος Αντώνιος Μιχαήλ Γοδεγρείδος (γενν. 18 Μαΐου 1958), νυμφεύτηκε πρώτα τη Λίντα ΜακΓκρέιντυ το 1985. Από αυτόν τον γάμο απέκτησαν δύο κόρες, πριν πάρουν διαζύγιο το 1997. Έπειτα νυμφεύτηκε τη Ντέμπορα Άυρτον-Γκράιμ, το 2002.

Ο Χάουαρντ κατείχε το Κάστρο Χάουαρντ στο Βόρειο Γιόρκσιρ, το οποίο χρησιμοποιήθηκε ως σκηνικό για το φανταστικό Κάστρο Μπράιντσχεντ στη μίνι σειρά του BBC Brideshead Revisited (1981) και στην ταινία του 2008.

Απεβίωσε από καρκίνο.

 Αναφορές 

 Εξωτερικοί σύνδεσμοι 
 Ιστορία των Προέδρων του BBC

Κατηγορία:Οικογένεια Χάουαρντ (αγγλική αριστοκρατία)